Ο Βιεϊρίνια με τον ΠΑΟΚ το 2010
Ο **Αντελίνο Αντρέ Βιέιρα ντε Φρέιτας** (*Adelino André Vieira de Freitas*, 24 Ιανουαρίου 1986, γνωστός ως **Βιεϊρίνια**), είναι Πορτογάλος ποδοσφαιριστής που αγωνίζεται για την ομάδα του ΠΑΟΚ.

Καριέρα
-------

Ο Βιεϊρίνια γεννήθηκε στην πόλη Γκιμαράες στην Πορτογαλία. Ο Βιεϊρίνια ξεκίνησε την καριέρα του από την ποδοσφαιρική ακαδημία της Τορκατενσε το 1995. Γρήγορα το ταλέντο του αναγνωρίστηκε από τους ανθρώπους της Βιτόρια Γκιμαράες που τον ενέταξαν στα εφηβικά τμήματα της ομάδας μετά από ένα εξάμηνο δανεισμό στην ομάδα της Β΄ κατηγορίας, Πόρτο Β. Ο Βιεϊρίνια εντάχθηκε στην πρώτη ομάδα την περίοδο 2005-09 υπογράφοντας τετραετές επαγγελματικό συμβόλαιο. Έπαιξε το πρώτο του παιχνίδι με την Πόρτο για το Σουπερ Καπ Πορτογαλίας στις 11 Αυγούστου 2007 σκοράροντας στο 3-0 εναντίον της Βιτόρια Σετούμπαλ το τελευταίο γκολ στο 89' λεπτό του αγώνα. Δεν χρησιμοποιήθηκε πολύ όμως από την Πόρτο που τον έδωσε δανεικό στην Λεϊσόες την σεζόν 2007-08. 

Την επόμενη σεζόν δόθηκε δανεικός στον ΠΑΟΚ μια και είχε κινήσει το ενδιαφέρον του πορτογάλου προπονητή Φερνάντο Σάντος. Στην αρχή της σεζόν ο Βιεϊρίνια τραυματίζεται στο τοπικό ντέρμπι με τον Άρη και έμεινε έξω έως τον Ιανουάριο του 2009. Στα τέλη Ιουνίου του 2009, οι καλές εμφανίσεις του Βιεϊρίνια ωθούν τον ΠΑΟΚ που έρχεται σε συμφωνία με την Πόρτο για να αποκτήσει τον ποδοσφαιριστή που επιθυμεί να συνεχίσει να παίζει στην ομάδα του ΠΑΟΚ. Τον Δεκέμβριο του 2009 ο Βιεϊρίνια συνεχίζει τις καλές εμφανίσεις και επεκτείνει το συμβόλαιο του με τον ΠΑΟΚ ως το 2013 με αυξημένες αποδοχές και ρήτρα εξαγοράς στα 15.000.000 ευρώ. Στις 3 Ιανουαρίου 2012 ανακοινώθηκε επίσημα η μεταγραφή του στην Βόλφσμπουργκ με 4 εκατομυρίων €. Έπειτα από πέντε πετυχημένα χρόνια στην ομάδα της Γερμανίας και συγκεκριμένα στις 31 Αυγούστου του 2017, ο Βιερίνια υπέγραψε ξανά στον ΠΑΟΚ για 3 χρόνια με απολαβές 1,5 εκατομμύριο τον χρονο. Η μεταγραφή του έφερε στα ταμεία της Βόλφσμπουργκ 1 εκατομμύριο ευρώ.

Την πρώτη του χρονιά, μετά την επιστροφή του στον ΠΑΟΚ, πήρε φανέλα βασικού, αλλά και το περιβραχιόνιο του αρχηγού, ωστόσο η θέση στην οποία καθιερώθηκε ήταν αυτή του αριστερού μπακ, μετά και την αποπομπή από την ομάδα του Μαρίν Λέοβατς. Οι εμφανίσεις του ήταν άκρως θετικές ενώ σημείωσε συνολικά σε όλες τις διοργανώσεις 2 γκολ και 7 ασσίστ. Στο φινάλε της σεζόν στέφθηκε Κυπελλούχος Ελλάδας, για πρώτη φορά με την φανέλα του ΠΑΟΚ στις δύο θητείες του με την ομάδα. Στον τελικό, η ομάδα της Θεσσαλονίκης αντιμετώπισε την ΑΕΚ και την κέρδισε με σκορ 2-0. Ο ίδιος πέτυχε το πρώτο γκολ της ομάδας του, με απευθείας εκτέλεση φάουλ, ενώ αντικαταστάθηκε στο 82' από τον έτερο αρχηγό του ΠΑΟΚ, τον Στέλιο Μαλεζά. Με το τέλος της αναμέτρησης ανακηρύχθηκε MVP του τελικού. Την νέα χρονιά, ήταν ξανά ο βασικός παίκτης του αριστερού άκρου της άμυνας του ΠΑΟΚ και αποτέλεσε έναν από τους κυριότερους παράγοντες της ομάδος για την κατάκτηση του πρωταθλήματος, αλλά και του κυπέλλου, κάνοντας το νταμπλ. Σε όλη την χρονιά, αγωνίστηκε συνολικά σε 37 αγώνες πετυχαίνοντας 6 γκολ και μοιράζοντας 4 ασσίστ. Από τα γκολ που πέτυχε, ξεχωρίζουν αυτά κόντρα στον Ο.Σ.Φ.Π, στο γήπεδο της Τούμπας, με το οποίο ο ΠΑΟΚ άνοιξε το σκορ (τελικό αποτέλεσμα 3-1 υπέρ του Δικεφάλου), καθώς και το σπάνιας ομορφιάς γκολ που πέτυχε στην έδρα του Παναιτωλικού, ισοφαρίζοντας το σκορ σε 1-1, ματς που τελικά ο ΠΑΟΚ κέρδισε, αφού λίγα λεπτά αργότερα ο Λέο Μάτος με κεφαλιά έγραψε το τελικό 1-2 υπέρ του δικεφάλου. Στην εκτός έδρας αναμέτρηση στην Λάρισα, υπέστη ρήξη χιαστού με αποτέλεσμα να μείνει εκτός για μεγάλο χρονικό διάστημα.

Ο σοβαρός τραυματισμός του τον άφησε εκτός μέχρι και το φθινόπωρου του 2019, όπου και επέστρεψε σε κανονικούς ρυθμούς. Προς το φινάλε της σεζόν, έχασε την θέση του στην βασική ενδεκάδα, ενώ επανήλθε σε αυτήν το φθινόπωρο του 2020, όπου και την τεχνική ηγεσία του συλλόγου ανέλαβε ο Ουρουγουανός Πάμπλο Γκαρσία. Στο φινάλε της σεζόν 2020-2021, κέρδισε το Κύπελλο Ελλάδος (τρίτο με την ομάδα του ΠΑΟΚ), όπου στον τελικό της 22 Μαΐου, ο ΠΑΟΚ ήρθε αντιμέτωπος με τον ΟΣΦΠ, με τον Δικέφαλο του Βορρά να επικρατεί με σκορ 2-1. Ο Βιεϊρίνια, αγωνίστηκε για όλη την διάρκεια του αγώνα, πλαισιώνοντας του Φερνάντο Βαρέλα και Χοσέ Άνχελ Κρέσπο, στο κέντρο της άμυνας, ενώ σημείωσε το πρώτο γκολ της ομάδας του, ευστοχώντας, στο 35', σε εκτέλεση πέναλτι που κέρδισε ο κεντρικός μέσος του ΠΑΟΚ, Στέφαν Σβαπ. Τον Ιούνιο του 2022 ο ΠΑΟΚ ανανέωσε το συμβόλαιο του Βιεϊρίνια έως το καλοκαίρι του 2023.

Διεθνής καριέρα
---------------

Ο Βιεϊρίνια έπαιξε για κάθε επίπεδο της Εθνικής Πορτογαλίας. Στο Ευρωπαϊκό πρωτάθλημα ποδοσφαίρου κάτω των 17 ετών ανακηρύχθηκε παίκτης του τουρνουά μπροστά από τον Ισπανό Σεσκ Φάμπρεγας. Το 2016 ήταν μέλος της αποστολής της Εθνικής Πορτογαλίας που κατέκτησε το Euro στα γήπεδα της Γαλλίας, ενώ αγωνίστηκε και στα τρία ματς της φάσης των ομίλων της τελικής φάσης του Euro 2016.

Διακρίσεις
----------

### Διεθνείς

**Πορτογαλία U17**

* Ευρωπαϊκό Πρωτάθλημα Ποδοσφαίρου U17 **1**: 2003

**Πορτογαλία**

* Ευρωπαϊκό Πρωτάθλημα **1**: 2016

### Με συλλόγους

**Πόρτο**

* Πρωτάθλημα Πορτογαλίας **1**: 2006-07
* Σούπερ Καπ Πορτογαλίας **2**: 2006, 2007

**Βόλφσμπουργκ**

* Κύπελλο Γερμανίας **1**: 2014-15
* Σούπερ Καπ Γερμανίας **1**: 2015-16

**ΠΑΟΚ**

* Κύπελλο Ελλάδας **3**: 2017-18, 2018-19, 2020-21
* Πρωτάθλημα Ελλάδας **1**: 2018-2019

### Ατομικοί

* Πρωτάθλημα Ελλάδας: Καλύτερος ξένος παίκτης της σεζόν (MVP) 2010-2011, 2018-2019
* Κύπελλο Ελλάδας: MVP τελικού 2017-2018
* Πρωτάθλημα Ελλάδας καλύτερη ομάδα της χρονιάς: (2018-2019)

### Τάγμα

* Τάγμα του Μέριτ (2016)

Πηγές
-----

Αντελίνο Αντρέ&paiktisid=4811 Τα στατιστικά του Βιεϊρίνια στο insports.gr

Παραπομπές
----------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βιεϊρίνια** |

1. ↑  «Ολοκληρώθηκε του Vieirinha» [Vieirinha complete]. PAOK FC. 3 Ιανουαρίου 2012. Αρχειοθετήθηκε από το πρωτότυπο στις 8 Ιανουαρίου 2012. Ανακτήθηκε στις 3 Ιανουαρίου 2012.
2. ↑
3. ↑
4. ↑
5. ↑
6. ↑
7. ↑
8. ↑
9. ↑

|  |  |  |  |  |
| --- | --- | --- | --- | --- |
| 

| π • σ • ε
Ποδοσφαιριστές Π.Α.Ο.Κ. - τρέχουσα σύνθεση 2023-24 |
| --- |
|  |
|  | 
* 3 Νάσμπεργκ
* 4 Κουλιεράκης
* 5 Μιχαηλίδης
* 6 Τσιγγάρας
* 7 Κωνσταντέλιας
* 8 Μεϊτέ
* 10 Μουργκ
* 11 Τάισον
* 14 Ζίβκοβιτς
* 15 Τρόοστ-Έκονγκ
* 16 Κεντζιόρα
* 18 Ζίβκοβιτς
* 19 Λύρατζης
* 20 Βιεϊρίνια (c)
* 21 Μπαμπά
* 22 Σβαμπ
* 23 Σάστρε
* 27 Οζντόεφ
* 29 Βρακάς
* 31 Ρικάρντο
* 33 Σαματά
* 38 Γιαξής
* 42 Κοτάρσκι
* 50 Φ. Σοάρες
* 54 Μπαλωμένος
* 55 Ρ. Σοάρες
* 64 Ταλιχμανίδης
* 71 Μπράντον
* 77 Ντεσπόντοφ
* 88 Μάρκος Αντόνιο
* 95 Τζίμας

* Προπονητής: Λουτσέσκου
 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Πορτογαλίας – Μουντιάλ 2014** |
| --- |
|  |
|  | 
* 1 Εντουάρντο
* 2 Άλβες
* 3 Πέπε
* 4 Βελόσο
* 5 Κοεντράο
* 6 Ουίλιαμ
* 7 Κ. Ρονάλντο (c)
* 8 Μουτίνιο
* 9 Ο. Αλμέιδα
* 10 Βιεϊρίνια
* 11 Έντερ
* 12' Πατρίσιο
* 13 Κόστα
* 14 Νέτο

* 15 Ράφα
* 16 Μεϊρέλες
* 17 Νανί
* 18 Βαρέλα
* 19 Α. Αλμέιδα
* 20 Αμορίμ
* 21 Περέιρα
* 22 Μπέτο
* 23 Ποστίγκα
* Προπονητής: Μπέντο
 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Πορτογαλίας – Πρωταθλητές Ευρώπης 2016** |
| --- |
|  |
|  | 
* 1 Πατρίσιο
* 2 Άλβες
* 3 Πέπε
* 4 Φόντε
* 5 Γκερέιρο
* 6 Καρβάλιο
* 7 Κ. Ρονάλντο (c)
* 8 Μουτίνιο
* 9 Έντερ
* 10 Ζοάο Μάριο
* 11 Βιεϊρίνια
* 12 Λοπέζ
* 13 Ντανίλο
* 14 Ουίλιαμ
* 15 Γκόμες
* 16 Σάντσες
* 17 Νανί
* 18 Ράφα
* 19 Ελισέου
* 20 Κουαρέσμα
* 21 Σοάρες
* 22 Εντουάρντο
* 23 Αντριάν
* Προπονητής: Σάντος
 |

 |